Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: 
Paragraph Index: 7

2. A Kormány a minisztériumok és az országos hatáskörû szervek EU-kommunikációs tevékenységének hatékony koordinációja érdekében EU Kommunikációs Tárcaközi Bizottságot (a továbbiakban: bizottság) hoz létre. A bizottság felügyeli az ágazati stratégiák kialakítását és végrehajtását, errõl rendszeresen tájékoztatja a Kormányt, és kapcsolatot tart az Európai Bizottság Magyarországi Delegációjával. 2.1. A bizottság elnöke a Miniszterelnöki Hivatal kormányzati informatikai és civil kapcsolatokért felelõs politikai államtitkára, társelnökei a Külügyminisztérium Integrációs és Külgazdasági Államtitkárságának a vezetõje, a Miniszterelnöki Hivatal koalíciós együttmûködésért felelõs politikai államtitkára, valamint a MeH Kormányzati Kommunikációs Központjának a vezetõje. 2.2. A bizottság állandó tagjai a minisztériumok EU-kommunikációért felelõs szervezeti egységeinek a vezetõi, a Központi Statisztikai Hivatal elnöke, továbbá a MeH Kormányzati Stratégiai Elemzõ Központ vezetõje és a MeH Nemzeti Fejlesztési Terv és EU-támogatások Hivatalának kommunikációért felelõs elnökhelyettese. 2.3. A bizottság üléseinek állandó meghívottja az Európai Uniós Kommunikációs Közalapítvány kuratóriumának elnöke. 2.4. A bizottság ügyrendjét maga állapítja meg. 2.5. A bizottság elnöke a bizottság tevékenységérõl a csatlakozásról szóló népszavazásáig havonta, ezt követõen negyedévenként, illetve szükség szerint tájékoztatja a Kormányt. 2.6. A bizottság együttmûködik az Európa Uniós Kommunikációs Közalapítvánnyal, és rendszeresen tájékoztatja a kormányzat EU-kommunikációs tevékenységérõl. Felelõs: Miniszterelnöki Hivatal kormányzati informatikai és civil kapcsolatokért felelõs politikai államtitkára Határidõ: 2002. december 15., illetve folyamatos

Source: https://magyarkozlony.hu/hivatalos-lapok/e4dbe821c5c1e3991dcdd87cb086e31ebccbe15e/dokumentumok/aa06a495ae6103a8a282a9a675a089298c666d2e/letoltes